2.  ปัจจัยความเสี่ยง

ความเสี่ยงทางเศรษฐกิจต่อโลกและประเทศไทยในปี 2554 และแนวโน้มปี 2555

ปัญหาหนี้สาธารณะและปัญหาอื่นๆในยูโรโซนและสหรัฐ ประกอบกับการชะลอตัวของเศรษฐกิจจีน
ส่งผลให้การฟื้นตัวของเศรษฐกิจโลกยังมีความเปราะบางและไม่แน่นอน
เนื่องจากยังไม่มีความชัดเจนว่าแต่ละประเทศจะมีทางออกอย่างไรจากปัญหาเชิงโครงสร้างต่อเนื่องมาเป็นเวลานาน
ส่งผลให้เกิดการควบคุมการใช้จ่ายต่างๆในประเทศที่เป็นตลาดผู้บริโภคหลักและเป็นตลาดเงินของโลก
ผลกระทบเหล่านี้อาจจะส่งผลกระทบต่อภาคการผลิตทั่วโลกในที่สุด
นอกจากนี้ปัจจัยเสี่ยงที่คาดว่าจะมีผลต่อการขยายตัวของเศรษฐกิจโลกในปี 2555
ได้แก่ราคาน้ำมันในตลาดโลกซึ่งมีแนวโน้มเพิ่มสูงและเป็นผลกระทบทางลบต่อการขยายตัว

เศรษฐกิจไทยในปี 2554 ขยายตัวเพียงร้อยละ 0.1 จากปี 2553
จากผลกระทบทางลบทั้งในและต่างประเทศ จากปัญหาภาคเศรษฐกิจต่างประเทศดังกล่าวข้างต้นและ
ภัยพิบัติสึนามิในญี่ปุ่น และ เหตุการณ์น้ำท่วมใหญ่ในไทย
ซึ่งส่งกระทบเป็นวงกว้างต่อทุกภาคส่วนเศรษฐกิจและสายการผลิตในภาคอุตสาหกรรมต่างๆ
โดยเฉพาะ ยานยนต์ เครื่องใช้ไฟฟ้า และ ฮาร์ดดิสก์ไดรฟ์
ซึ่งเป็นอุตสาหกรรมหลักของประเทศไทย อย่างไรก็ตามแนวโน้มในปี 2555
เศรษฐกิจอาจขยายตัวได้ดีขึ้นจากการลงทุนใหม่และการใช้จ่ายภายในประเทศเพื่อการฟื้นฟูบูรณะและป้องกันความเสียหายต่างๆ
รวมไปถึงการลงทุนโครงสร้างพื้นฐานขนาดใหญ่ อย่างไรก็ตาม
ความเสี่ยงที่คาดว่าจะมีผลกระทบต่อเศรษฐกิจไทยในปี 2555
ก็ยังเป็นส่วนของความเสี่ยงจากต่างประเทศ
ความเสี่ยงในเรื่องเงินเฟ้อจากราคาน้ำมันสูงและนโยบายค่าแรงขั้นต่ำ และ
การขาดแคลนแรงงานในภาคอุตสาหกรรม

อย่างไรก็ตาม
บริษัทและบริษัทย่อยมีนโยบายให้ความสำคัญกับการติดตามภาวะเศรษฐกิจและผลกระทบต่างๆอย่างใกล้ชิด
รวมถึงเน้นกระจายความเสี่ยงในการทำธุรกิจให้คลอบคลุมอุตสาหกรรมต่างๆในประเทศ
และรวมไปถึงการหาตลาดใหม่ๆในต่างประเทศ นอกจากนี้บริษัทย่อยราย บริษัท สเตนเลสทางเลือก
จำกัด ก็มีศักยภาพในการเสนอสเตนเลส

เกรดทางเลือกแก่ผู้ประกอบการในกรณีที่ต้นทุนวัตถุดิบเกรดที่ใช้ในปัจจุบันอยู่มีราคาสูงขึ้นมาก

1.  ความเสี่ยงจากการแข็งของค่าเงินบาท

ในปี 2554 ตลาดเงินและตลาดทุนมีความผันผวนเพิ่มขึ้น อันเป็นผลกระทบจากวิกฤติเศรษฐกิจ
และทำให้เงินทุนระหว่างประเทศมีแนวโน้มไหลเข้าออกเพิ่มขึ้นอย่างต่อเนื่อง
เนื่องจากนักลงทุนพยายามหลีกเลี่ยงความเสี่ยงที่เกิดขึ้น
จึงมีการเปลี่ยนแปลงในการถือครองระหว่างสินทรัพย์เสี่ยงและสินทรัพย์ปลอดภัย

[]

อย่างไรก็ตามการแข็งตัวขึ้นของค่าเงินบาทเป็นการแข็งค่าซึ่งยังสอดคล้องกับค่าเงินในภูมิภาค
ซึ่งเป็นผู้ผลิตใหญ่และส่งออกในอุตสาหกรรมยานยนต์และเครื่องใช้ไฟฟ้า
ผลกระทบต่อการส่งออกจึงยังอยู่ในลักษณะที่ลูกค้าส่วนใหญ่สามารถบริหารจัดการความเสี่ยงและความสามารถในการแข่งขันได้
บริษัทได้มีการสนทนาและติดตามผลกระทบในเรื่องดังกล่าวอย่างสม่ำเสมอและได้ทำการป้องกันความเสี่ยงจากอัตราแลกเปลี่ยนต่อการนำเข้าวัตถุดิบจากต่างประเทศโดยการซื้อสัญญาซื้อขายเงินตราต่างประเทศ

  2.3 ความเสี่ยงจากการปรับตัวสูงขึ้นของอัตราดอกเบี้ย

ความเสี่ยงจากภาวะเงินเฟ้อจะทำให้ทิศทางอัตราดอกเบี้ยอยู่ในช่วงขาขึ้นไปในปี 2554
ก่อนที่จะปรับลดเนื่องจากเหตุน้ำท่วมใหญ่เพื่อกระตุ้นเศรษฐกิจ อย่างไรก็ตามในปี 2555
ความเสี่ยงด้านเงินเฟ้ออาจจะเพิ่มสูงขึ้นได้อีกจากปัจจัยการกระตุ้นเศรษฐกิจในเรื่องของค่าแรงขั้นต่ำและการใช้จ่ายภาครัฐในโครงการต่างๆ
และส่งผลกระทบต่อการปรับตัวขึ้นของอัตราดอกเบี้ยเพื่อควบคุมเงินเฟ้อ

[]

ที่มา : กระทรวงพาณิชย์

ณ วันที่ 31 มีนาคม 2555 บริษัท และบริษัทย่อย มีเงินกู้ยืมระยะสั้นจากสถาบันการเงินจำนวน
266.17 ล้านบาท ดังนั้นหากอัตราดอกเบี้ยมีการปรับตัวสูงขึ้นในอนาคต
อาจจะส่งผลกระทบต่อผลการดำเนินงานของบริษัทฯ

อย่างไรก็ตาม
ในเรื่องดังกล่าวบริษัทฯได้ให้ความสำคัญกับการบริหารต้นทุนทางการเงินอย่างงระมัดระวัง
โดยเลือกใช้สินเชื่อจากสถาบันการเงินที่คิดอัตราดอกเบี้ยต่ำ
รวมไปถึงการบริหารการหมุนเวียนสินค้าคงเหลือให้มีประสิทธิภาพมากขึ้นและลดปริมาณสินค้าคงเหลือลงเพื่อลดภาระเงินกู้

4.  ความเสี่ยงจากการผันผวนของราคาเหล็กกล้าไร้สนิมรีดเย็น

เหล็กกล้าไร้สนิมรีดเย็นหรือสเตนเลสรีดเย็นเป็นวัตถุดิบสำคัญของบริษัท
ซึ่งการเคลื่อนไหวของราคาเหล็กกล้าไร้สนิมรีดเย็นในประเทศจะมีการเปลี่ยนแปลงตามอุปสงค์และอุปทานของผู้ผลิตและผู้ใช้เหล็กกล้าไร้สนิมรีดเย็นทั่วโลก
และเนื่องจากเหล็กกล้าไร้สนิมประกอบด้วยส่วนผสมที่สำคัญคือ โครเมียม นิเกิล และคาร์บอน
ดังนั้นราคาของส่วนผสมที่เป็นวัตถุดิบดังกล่าวโดยเฉพาะนิเกิลซึ่งเป็นส่วนประกอบหลักนั้นจะมีส่วนสำคัญที่ทำให้ราคาของเหล็กกล้าไร้สนิมรีดเย็นทั่วโลกผันแปร

[]

อย่างไรก็ตาม
บริษัทมีการติดตามราคาวัตถุดิบอย่างใกล้ชิดเพื่อประเมินสถานการณ์และแนวโน้มของราคาวัตถุดิบเพื่อนำมาประกอบการพิจารณาตัดสินใจในการสั่งซื้อและบริหารจัดการวัตถุดิบคงคลังให้มีความเหมาะสมและรวดเร็วสอดคล้องกับราคาตลาดโลกของวัตถุดิบเพื่อลดผลกระทบจากความผันผวนด้านราคาของวัตถุดิบ
นอกจากนี้บริษัทได้เน้นการทำธุรกิจโดยให้เกิดประโยชน์สูงสุดกับลูกค้าด้วยบริการและผลิตภัณฑ์ที่มีคุณภาพ

2.5 ความเสี่ยงจากการพึ่งพิงผู้ผลิตวัตถุดิบที่สำคัญ

  2.5.1 ความเสี่ยงจากการพึ่งพิงผู้ผลิตและจัดจำหน่ายม้วนเหล็กกล้าไร้สนิมรีดเย็น

วัตถุดิบหลักของบริษัท คือ ม้วนเหล็กกล้าไร้สนิมรีดเย็น (cold rolled stainless steel
coil) โดยงวดปีบัญชี 2554 และ งวดปีบัญชี 2555
บริษัทสั่งซื้อม้วนเหล็กกล้าไร้สนิมรีดเย็นจากผู้ผลิตในประเทศที่สำคัญ ได้แก่ บริษัท โพสโค-ไทยน๊อคซ์
จำกัด (มหาชน) คิดเป็นสัดส่วนร้อยละ 34.48 และร้อยละ 35.15 ของยอดซื้อรวมตามลำดับ
จากการที่มีผู้ผลิตเหล็กกล้าไร้สนิมรีดเย็นรายใหญ่ในประเทศเพียงรายเดียว และ กฎหมาย
Anti-Dumping Law ล่าสุดที่ประกาศใช้ในเดือน กุมภาพันธ์ 2554
ทำให้การจัดหาวัตถุดิบเหล็กกล้าไร้สนิมรีดเย็นจากหลายประเทศในเอเชียเป็นไปได้น้อยเนื่องจากมีต้นทุนวัตถุดิบที่จัดหาสูงกว่าการจัดหาภายในประเทศ
นอกจากนี้การจัดหาเหล็กกล้าไร้สนิมรีดเย็นจากต่างประเทศจะต้องใช้เวลาในการขนส่ง
ทำให้บริษัทมีความเสี่ยงจากการขาดแคลนวัตถุดิบในกรณีที่ผู้ผลิตรายใหญ่ในประเทศดังกล่าวไม่สามารถจัดส่งวัตถุดิบให้กับบริษัทได้ตามกำหนด
และบริษัทไม่สามารถจัดหาวัตถุดิบจากแหล่งอื่นเข้ามาทดแทนได้ทันแผนการผลิตและแปรรูปสินค้าตามที่ได้รับคำสั่งซื้อสินค้าจากลูกค้า

อย่างไรก็ตาม บริษัทได้มีการวางแผนการสั่งซื้อวัตถุดิบล่วงหน้าโดยนำระบบการจัดการห่วงโซ่อุปทาน
หรือ Supply Chain Management มาใช้
ทำให้มีการประมาณการยอดการสั่งซื้อวัตถุดิบล่วงหน้าได้อย่างมีประสิทธิภาพและจากการดำเนินงานของบริษัทในอดีตที่ผ่านมา
บริษัทยังไม่เคยประสบปัญหาขาดแคลนวัตถุดิบ
ประกอบกับบริษัทสั่งซื้อม้วนเหล็กกล้าไร้สนิมรีดเย็นจากผู้ผลิตดังกล่าวเป็นเวลานานและมีความสัมพันธ์ที่ดีกับผู้ผลิตม้วนเหล็กกล้าไร้สนิมรีดเย็นดังกล่าว
ทำให้บริษัทเชื่อมั่นว่าจะไม่ได้รับผลกระทบหรือความเสียหายใดๆ
ในการสั่งซื้อวัตถุดิบจากผู้ผลิตดังกล่าว

  2.5.2 ความเสี่ยงจากการพึ่งพิงผู้ผลิตสเตนเลสเกรดเฉพาะ

  บริษัทย่อยรายบริษัท สเตนเลสทางเลือก จำกัด
  ประกอบธุรกิจจำหน่ายผลิตภัณฑ์สเตนเลสเกรดเฉพาะ
  โดยบริษัทเป็นผู้จัดหาผลิตภัณฑ์สเตนเลสเกรดเฉพาะดังกล่าว
  ปัจจุบันบริษัทซื้อสเตนเลสเกรดเฉพาะส่วนใหญ่จาก Nippon Metal Industry Co., Ltd.
  ประเทศญี่ปุ่น โดยปัจจุบันบริษัท และบริษัทย่อยรายบริษัท สเตนเลสทางเลือก จำกัด
  เป็นคู่ค้าเพียงรายเดียวในประเทศไทยของ Nippon Industry Co., Ltd. โดยงวดปีบัญชี
  2554 และ งวดปีบัญชี 2555 บริษัทสั่งซื้อ

  สเตนเลสเกรดพิเศษจาก Nippon Metal Industry Co., Ltd. คิดเป็นสัดส่วนร้อยละ
  14.72 และร้อยละ 20.09 ของยอดซื้อรวมตามลำดับ
  บริษัทจึงมีความเสี่ยงจากการพึ่งพิงผู้ผลิตสเตนเลสเกรดเฉพาะรายดังกล่าว
  และอาจขาดแคลนสเตนเลสเกรดเฉพาะในกรณีที่ผู้ผลิตรายดังกล่าวไม่สามารถจัดส่งวัตถุดิบให้แก่บริษัทได้ตามกำหนด
  และบริษัทไม่สามารถจัดหาวัตถุดิบจากแหล่งอื่นเข้ามาทดแทนได้ทันแผนการผลิตและแปรรูปสินค้าตามที่ได้รับคำสั่งซื้อสินค้าจากลูกค้า

ที่ผ่านมาบริษัทสั่งซื้อสเตนเลสเกรดเฉพาะจาก Nippon Metal Industry Co., Ltd.
ประเทศญี่ปุ่น และบริษัทสั่งซื้อสเตนเลสเกรดเฉพาะจาก Nippon Metal Industry Co., Ltd.
เพียงรายเดียวเนื่องจากผู้ผลิตรายดังกล่าวสามารถผลิตสเตนเลสเกรดเฉพาะได้อย่างมีคุณภาพมากกว่าและเป็นที่ยอมรับจากลูกค้าเมื่อเทียบกับผู้ผลิตสเตนเลสเกรดเฉพาะจากประเทศจีนและอินเดีย

อย่างไรก็ตาม
บริษัทมีความสัมพันธ์อันดีกับผู้ผลิตสเตนเลสเกรดเฉพาะรายดังกล่าวเนื่องจากได้ร่วมมือกันพัฒนาสเตนเลสเกรดเฉพาะนิกเกิลต่ำที่มีคุณภาพร่วมกันในประเทศไทยและต่างประเทศภายใต้เครื่องหมายการค้า
D-STAINLESS รวมถึงการออกงานแสดงสินค้าร่วมกันทั้งในประเทศ และต่างประเทศ

  2.5.3 ความเสี่ยงจากการพึ่งพิงผู้ผลิตเหล็กชุบสังกะสี

บริษัทประกอบธุรกิจจำหน่ายและแปรรูปเหล็กชุบสังกะสี
ปัจจุบันบริษัทซื้อเหล็กชุบสังกะสีจากผู้ผลิตในประเทศเพียงรายเดียว คือ บริษัท กรุงเทพผลิตเหล็ก
จำกัด (มหาชน) โดยงวดปีบัญชี 2554 และ งวดปีบัญชี 2555 บริษัทสั่งซื้อเหล็กชุบสังกะสีจากบริษัท
กรุงเทพผลิตเหล็ก จำกัด (มหาชน) คิดเป็นสัดส่วนร้อยละ 10.41 และร้อยละ 15.22
ของยอดซื้อรวม บริษัทจะนำเหล็กชุบสังกะสีมาแปรรูปตามขนาดที่ลูกค้ากลุ่มเป้าหมายต้องการ
บริษัทจึงมีความเสี่ยงจากการพึ่งพิงผู้ผลิตเหล็กชุบสังกะสีรายดังกล่าว
และความเสี่ยงจากการขาดแคลนเหล็กชุบสังกะสีในกรณีที่ผู้ผลิตรายดังกล่าวไม่สามารถจัดส่งวัตถุดิบให้กับบริษัทได้ตามกำหนด
และบริษัทไม่สามารถจัดหาวัตถุดิบจากแหล่งอื่นเข้ามาทดแทนได้แผนการผลิตและแปรรูปสินค้าตามที่ได้รับคำสั่งซื้อสินค้าจากลูกค้า
ที่ผ่านมาบริษัทสั่งซื้อเหล็กชุบสังกะสีจากบริษัท กรุงเทพผลิตเหล็ก จำกัด (มหาชน)
เพียงรายเดียวเนื่องจากผู้ผลิตรายดังกล่าวสามารถผลิตเหล็กชุบสังกะสีได้มีคุณภาพ
ทำให้บริษัทสามารถแปรรูปตามขนาดต่างๆ ได้ตามความต้องการของลูกค้ากลุ่มเป้าหมาย

อย่างไรก็ตาม บริษัทมีการวางแผนการสั่งซื้อเหล็กชุบสังกะสีล่วงหน้า
และบริษัทมีความสัมพันธ์ที่ดีกับผู้ผลิตเหล็กชุบสังกะสีรายดังกล่าว
และจากการดำเนินงานของบริษัทในอดีตที่ผ่านมา
บริษัทยังไม่เคยประสบปัญหาขาดแคลนเหล็กชุบสังกะสี

2.6 ความเสี่ยงเกี่ยวกับการย้ายฐานการผลิตของลูกค้าซึ่งเป็นผู้ประกอบการในอุตสาหกรรมต่างๆ

ผลิตภัณฑ์สเตนเลสของบริษัทและบริษัทย่อยจำหน่ายแก่ลูกค้าในประเทศโดยลูกค้าดังกล่าวส่วนใหญ่เป็นผู้ประกอบการจากต่างประเทศที่มาตั้งโรงงานในประเทศไทย
ซึ่งเป็นผู้ประกอบการในอุตสาหกรรมต่างๆ เช่น อุตสาหกรรมเครื่องใช้ไฟฟ้า อุตสาหกรรมก่อสร้าง
อุตสาหกรรมคอมพิวเตอร์ อุตสาหกรรมยานยนต์ เป็นต้น โดยใน งวดปีบัญชี 2554
บริษัทและบริษัทย่อยมียอดขายและบริการในประเทศจำนวน 2,415 ล้านบาท คิดเป็นสัดส่วนร้อยละ
98.41 ของยอดขายและบริการรวม และในงวดปีบัญชี 2555
บริษัทและบริษัทย่อยมียอดขายและบริการในประเทศจำนวน 2,288 ล้านบาท คิดเป็นสัดส่วนร้อยละ
98.53 ของยอดขายและบริการรวม
บริษัทและบริษัทย่อยจึงมีความเสี่ยงเกี่ยวกับการย้ายฐานการผลิตของลูกค้าซึ่งเป็นผู้ประกอบการในอุตสาหกรรมต่างๆ
ไปประเทศอื่นๆ อันอาจส่งผลกระทบต่อยอดขายของบริษัทและบริษัทย่อย

อย่างไรก็ตาม ประเทศไทยยังมีความได้เปรียบเชิงเปรียบเทียบในด้านการจัดหาวัตถุดิบ
สาธารณูปโภคพื้นฐาน และการขนส่งที่ประหยัดในด้านระยะทาง
รวมทั้งหากลูกค้าดังกล่าวจะย้ายฐานการผลิตบริษัทและบริษัทย่อยจะทราบล่วงหน้าประมาณไม่ต่ำกว่าหนึ่งปีซึ่งจะทำให้สามารถวางแผนปรับเปลี่ยนการผลิตได้
โดยบริษัทและบริษัทย่อยได้มีการติดตามนโยบายการลงทุนของลูกค้าซึ่งเป็นผู้ประกอบการในอุตสาหกรรมต่างๆ
อย่างต่อเนื่องเพื่อนำข้อมูลดังกล่าวมาใช้ในการวางแผนนโยบายการดำเนินธุรกิจและวางแผนการผลิตเพื่อรองรับความเปลี่ยนแปลงต่างๆ
ขณะเดียวกัน
บริษัทมีความหลากหลายในการกระจายธุรกิจเข้าสู่อุตสาหกรรมหลักต่างๆของประเทศเพื่อลดความเสี่ยงต่อการพึ่งพิงอุตสาหกรรมใดอุตสาหกรรมหนึ่งในประเทศโดยเฉพาะและยังมีการส่งออกไปยังตลาดต่างประเทศ
นอกจากนี้ยังได้บริการลูกค้าด้วยการจัดหาวัตถุดิบคุณภาพในเกรดต่างๆที่หลากหลาย
รวมไปถึงการแปรรูปเพื่อเพิ่มมูลค่าในด้วยกระบวนการผลิตที่มีคุณภาพ เช่นบริษัทย่อยรายบริษัท ออโต้
เม็ททอล จำกัด ได้กระจายความเสี่ยงโดยการจำหน่ายสินค้าประเภทท่อสเตนเลส
ประเภทท่อไอเสีย ไปยังอุตสาหกรรมรถยนต์ และอุตสาหกรรมรถจักรยานยนต์
รวมทั้งบริษัทย่อยรายบริษัท สเตนเลสทางเลือก จำกัด ซึ่งเป็นผู้จำหน่ายสเตนเลสเกรดเฉพาะ
มีศักยภาพในการจำหน่ายสินค้าไปยังผู้ประกอบการในอุตสาหกรรมเครื่องใช้ไฟฟ้า
อุตสาหกรรมยานยนต์ อุสาหกรรมคอมพิวเตอร์ และอุตสาหกรรมอาหาร

2.7 ความเสี่ยงเกี่ยวกับการเข้ามาของคู่แข่งขันรายใหม่

ปัจจุบันการประกอบธุรกิจของบริษัทในด้านการแปรรูปสเตนเลส ได้แก่ การจัดหา แปรรูป
ผลิตและจำหน่ายผลิตภัณฑ์สเตนเลส มีผู้ประกอบการในประเทศที่ทำธุรกิจใกล้เคียงกับบริษัทประมาณ
2-3 ราย นอกจากนี้บริษัทย่อยรายบริษัท ออโต้ เม็ททอล จำกัด
ประกอบธุรกิจผลิตและจำหน่ายท่อสเตนเลสประเภทท่อไอเสียสำหรับอุตสาหกรรมยานยนต์ที่ใช้เครื่องจักรเทคโนโลยี
FFX ของประเทศญี่ปุ่น เป็นรายแรกในเอเชียตะวันออกเฉียงใต้ และบริษัทย่อยบริษัท
สเตนเลสทางเลือก จำกัด
ประกอบธุรกิจจำหน่ายผลิตภัณฑ์สเตนเลสเกรดเฉพาะนิกเกิลต่ำจากประเทศญี่ปุ่นเพียงรายเดียวในประเทศไทย
บริษัทและบริษัทย่อยจึงมีความเสี่ยงจากการเข้ามาของคู่แข่งขันรายใหม่
ซึ่งอาจส่งผลกระทบต่อยอดขายและส่วนแบ่งตลาดของบริษัทและบริษัทย่อย

อย่างไรก็ตาม การประกอบธุรกิจของบริษัทและบริษัทย่อยต้องอาศัยปัจจัยต่างๆ เกื้อหนุน
ประกอบด้วย

(1) ความเชี่ยวชาญเฉพาะด้าน
และประสบการณ์ยาวนานในการพัฒนาผลิตภัณฑ์ให้มีคุณภาพและตรงกับความต้องการของลูกค้ากลุ่มเป้าหมายซึ่งเป็นผู้ประกอบการในอุตสาหกรรมต่างๆ
ดังจะเห็นได้จากประสบการณ์การประกอบธุรกิจของบริษัทเป็นระยะเวลากว่า 20 ปี

(2) ต้องอาศัยบุคลากรที่มีความรู้ ความเชี่ยวชาญ และประสบการณ์ในการประกอบธุรกิจ

(3) ต้องอาศัยความสัมพันธ์ในการทำธุรกิจที่ดีและต่อเนื่องกับผู้ผลิต และ
จำหน่ายวัตถุดิบและลูกค้ากลุ่มเป้าหมาย

(4)
การประกอบธุรกิจของบริษัทและบริษัทย่อยต้องใช้เงินลงทุนในเครื่องมือเครื่องจักรที่มีประสิทธิภาพ

(5) บริษัท และบริษัทย่อยรายบริษัท ออโต้ เม็ททอล จำกัด
ได้รับการส่งเสริมการลงทุนจากคณะกรรมการส่งเสริมการลงทุน ได้แก่ สิทธิพิเศษทางภาษี
รวมถึงการได้รับยกเว้นอากรขาเข้าสำหรับวัตถุดิบและวัสดุที่จำเป็นที่ต้องนำเข้ามาจากต่างประเทศ
ได้รับการยกเว้นอากรขาเข้าสำหรับเครื่องจักร

(6) บริษัท และบริษัทย่อย
ยังได้รับการสนับสนุนทางด้านเทคนิคในการผลิตและการตลาดเพื่อสร้างความมั่นใจในด้านคุณภาพ
และ การขยายผลิตภัทฑ์ใหม่ๆ เพื่อเพิ่มฐานลูกค้าของบริษัทได้กว้างขวางมากขึ้น
จากผู้ร่วมลงทุนในบริษัทย่อยคือ Mory Industries Inc. ประเทศญี่ปุ่น

จากปัจจัยดังกล่าวข้างต้นส่งผลให้บริษัทและบริษัทย่อยมีความพร้อมและข้อได้เปรียบที่เหนือกว่าต่อการเข้ามาของผู้ประกอบการรายใหม่

8.  ความเสี่ยงเกี่ยวกับสภาพคล่องและการบริหารจัดการสินค้าคงคลัง

บริษัทและบริษัทย่อยประกอบธุรกิจหลักในด้านการแปรรูปผลิตภัณฑ์สเตนเลสม้วนอย่างครบวงจร
ธุรกิจหลักประกอบด้วยการจัดหา แปรรูป ผลิตและจำหน่ายผลิตภัณฑ์สเตนเลส
สินทรัพย์ที่สำคัญของบริษัทและบริษัทย่อย คือ สินค้าคงเหลือ ณ วันที่ 31 มีนาคม 2554
บริษัทและบริษัทย่อยมีสินค้าคงเหลือจำนวน 525.20 ล้านบาท (คิดเป็นสัดส่วนร้อยละ 35.28
ของสินทรัพย์รวม) และ ณ วันที่ 31 มีนาคม 2555 บริษัทและบริษัทย่อยมีสินค้าคงเหลือจำนวน
553.95 ล้านบาท (คิดเป็นสัดส่วนร้อยละ 36.37 ของสินทรัพย์รวม)
บริษัทจึงมีความเสี่ยงหากสินค้าคงเหลือดังกล่าวไม่มีการหมุนเวียนในระดับที่เหมาะสมซึ่งอาจจะส่งผลต่อสภาพคล่องและฐานะการเงินของบริษัทและบริษัทย่อย

อย่างไรก็ตาม บริษัทและบริษัทย่อยได้นำระบบการจัดการห่วงโซ่อุปทาน (Supply Chain
Management) มาใช้
และได้พัฒนาระบบดังกล่าวอย่างต่อเนื่องเพื่อให้สามารถสั่งซื้อวัตถุดิบได้ในปริมาณที่ต้องการใช้
ผลิตสินค้าได้ตรงกับความต้องการ และส่งมอบสินค้าได้ตามกำหนดเวลาที่ลูกค้าต้องการ
ซึ่งทำให้บริษัทและบริษัทย่อยมีการบริหารต้นทุนและการบริหารจัดการสินค้าคงคลังที่มีประสิทธิภาพ
ดังจะเห็นได้จากระยะเวลาขายสินค้าของบริษัทและบริษัทย่อย เมื่อพิจารณาจากงบการเงิน ณ วันที่
31 มีนาคม 2554 มีระยะเวลาการขายสินค้าเฉลี่ย 34 วัน และ ณ วันที่ 31 มีนาคม 2555
มีระยะเวลาการขายสินค้าเฉลี่ย 40 วัน
ส่งผลให้ระยะที่ผ่านมาบริษัทมีต้นทุนวัตถุดิบที่เหมาะสมและสภาพคล่องที่แข็งแกร่ง